open-index/open-wikipedia-markdown huggingface dataset:
Øre (andre betydninger)

* Øre er en av kroppens legemsdeler, for å oppfatte (sanse) lyd.
* Øre (valuta), et betalingsmiddel. 
* Øre (sølvvekt), et gammelt betalingsmiddel. 
* Øre (Gjemnes), sted i Møre og Romsdal. 
* Øre (innsjø), i Vest-Agder.
Tachiniscidae

**Tachinscidae** er en artsfattig og lite kjent familie av fluer. De ligner på snyltefluer, men er ikke beslektet med disse. Tachiniscidae er kjent fra Afrika og Sør-Amerika, totalt er det beskrevet fire arter. Alle er trolig parasitter, men lite er kjent om biologien. Arten *Bibundia herrmanni* har blitt klekket fra larver av påfuglspinnere (Saturniidae) i Vest-Afrika.

## Systematisk inndeling

* Ordenen tovinger, **Diptera**
** fluer, **Brachycera**
*** Underordenen høyere fluer, **Cyclorrhapha**
**** Schizophora (**Acalyptrata**)
***** Overfamilien Tephritoidea
****** Familien **Tachiniscidae**
******* ***Bibundia herrmanni*** Bischof, 1903  – tropisk Afrika
******* ***Tachinisca cyaneiventris*** Kertesz, 1903  – Sør-Amerika
******* ***Tachiniscidia africana*** Malloch, 1931  – Afrika 

## Kilder
* Annual species catalogue 2006. https://web.archive.org/web/20070212042330/http://annual.sp2000.org/

## Eksterne lenker
*
SIF

**SIF** er en forkortelse som kan referere til:
*Silkeborg Idrettsforening
*Skarbøvik Idrettsforening
*Stavanger Idrettsforening
*Strømsgodset Idrettsforening
Det norske institutt i Roma

**Det norske institutt i Roma** er et norsk vitenskapelig institutt i Roma, som ble etablert i 1959. Instituttet har siden 1989 vært underlagt Det humanistiske fakultet ved Universitetet i Oslo.

Det ble innrettet varig i et stort hus i *Via XXX Aprile* på Gianicolohøydens side ned mot bydelen Trastevere. Bygningen ble oppført på 1920-tallet, og ombygget i begynnelsen av 1960, da den ble utvidet med to etasjer tegnet av arkitekt Christian Norberg-Schulz.

Allerede arkeologen Ingvald Undset hadde i sin tid tanker om å etablere et slikt institutt i Roma, men det tok mer enn 80 år før tanken ble virkelighet, først og fremst på grunn av arkeologene Hans Peter L'Oranges og Hjalmar Torps iherdige innsats. 

Disse to grunnleggerne av stedet åpnet for studenter fra de andre humanistiske fagene, nedfelt i instituttets statutter. 

L'Orange var instituttets første bestyrer. Her har representanter for en rekke humanistiske disipliner fått utfoldelsesmuligheter og sjanse til førstehånds kontakt med sine forskningsobjekter. 

Karakteristisk for det arbeid som har vært drevet ved instituttet, er en tverrfaglighet av sjeldent merke, med arkeologi og kunsthistorie som kjerneområder, supplert av viktige tilskudd innenfor områder som bl.a. arkitektur, teologi, litteratur- og idéhistorie. Det har, med instituttet som base, vært gjennomført studier av jernalderkultur, keisertidens Roma, templer i Syd-Italia, kirkeutsmykninger, romerske forsvarsfort, Via Appia, Forum Romanum, en patrisiervilla ved Nemisjøen, mosaikker, borger og bolighus. 

Instituttet ble et lærdomssenter der det, foruten de to foregangsmenn L'Orange og Torp, arbeidet forskere som Per Jonas Nordhagen, Christian Norberg-Schulz, Magne Malmanger, Trond Berg Eriksen og mange flere med avgjørende betydning for utviklingen av norsk humanistisk vitenskap.

Det er en tre-fire faste stillinger tilknyttet instituttet. 

## Bestyrere
*Hans Peter L'Orange (1959–1973) 
*Per Jonas Nordhagen (1973–1976) 
*Hjalmar Torp (1977–1983) 
*Staale Sinding-Larsen (1983–1989) 
*Magne Malmanger (1990–1996) 
*J. Rasmus Brandt (1996–2002) 
*Siri Sande (2003–2007)
*Turid Karlsen Seim (2007–2015)
*Christopher Prescott (2015–2020)
*Kristin B. Aavitsland (2021–2024)
*Han Lamers (2025–)

Ingvald_Undset.png | Arkeolog Ingvald Undset hadde idéen
HansPeterLOrange.JPG | Arkeologiprofessor Hans Peter L'Orange var første sjef 1959–1973
Per Jonas Nordhagen.jpg | Professor i kunsthistorie Per Jonas Nordhagen ble neste sjef 1973–1976
Hjalmar_Torp.jpg | Arkeologiprofessor Hjalmar Torp var sjef 1977–1983 
Johann Rasmus Brandt.jpg  | Arkeologiprofessor J. Rasmus Brandt var sjef 1996–2002
Siri Sande.jpg | Arkeologiprofessor Siri Sande var sjef 2003–2007


## Litteratur
* Eriksen, Roy T. og Aavitsland, Kristin Bliksrud; *På klassisk grunn, Det norske institutt i Roma gjennom 40 år*, Oslo 1999, ISBN 82-7694-053-6

## Eksterne lenker
* Hjemmeside
Duque de Caxias

**Duque de Caxias** (i dagligtale **Caxias**) er en by og kommune i delstaten Rio de Janeiro i sørøstregionen av Brasil. Caxias inngår i Rio de Janeiros storbyområde og har om lag 368 000 innbyggere i selve byen og  innbyggere (2005) i hele kommunen. 

Nabokommuner er Belford Roxo, Rio de Janeiro, Magé, Miguel Pereira, Nova Iguaçu, Petrópolis og São João de Meriti. I kommunen inngår også byene Campos Elyseos og Imbariê. Byen er oppkalt etter hertugen av Caxias, Luís Alves de Lima e Silva. Byen har en mengde petrokjemisk industri. 

## Referanser


## Eksterne lenker
* 
* http://www.campinarte.250free.com
* http://www.unigranrio.br
Richardiidae

**Richardiidae** er en lite kjent familie av fluer der de aller fleste artene lever i Mellom- og Sør-Amerika, noen få går nord til Nord-Amerika. De ligner båndfluer. Lite er kjent om biologien, men larvene utvikler seg trolig i planter.

## Utseende
Små til middelsstore (3–15&nbsp;mm) fluer, ganske slanke. Ofte nokså fargerike, gule, brune, svarte eller metalliske, gjerne med fargemønstre. Vingene har fargede tverrbånd eller flekker. **Hodet** er vanligvis rundaktig, men kan være uttrukket fremover. Det sitter én kraftig børste ved innerkanten av hvert fasettøye og et par kraftige, fremoverrettede børster ved det fremste punktøyet. Hos noen arter er hodet tett dekket av lange hår. Fasettøynene er vanligvis runde og middels store, én art har "øyne på stilk". I pannen sitter tre punktøyne, de to bakerste nær hverandre og det fremste noe lenger fremme på pannen. Antennene er tre-leddete, det første leddet er svært lite, det tredje er vanligvis noe forlenget og har en fint hårete antennebørste (*arista*) festet nær roten. Kinnbørste (*vibrissa*) mangler, og munndelene er av vanlig fluetype. **Brystet** (thorax) er vanligvis litt lenger enn bredt, vanligvis med kraftige børster og fine hår. **Vingene** er store og brede, med mer eller mindre tydelige mørke tverrbånd. **Beina** er forholdsvis lange, og baklåret er ofte fortykket. **Bakkroppen** er gjerne ganske slank. **Larvene** har ikke blitt beskrevet.

## Levevis
Veldig lite er kjent om biologien til disse fluene. Det ser ut til at larvene utvikler seg på planter, for det meste råtnende døde planter og frukter. Pupper av én art har blitt funnet på en syk kokospalme, og noen arter ser ut til å være knyttet til palmeliljer (*[[Yucca]]* spp.). Noen arter ser ut til å utvikle seg i skudd av gress, andre i blomster av myrkonglefamilien og bananfamilien. Noen arter kan muligens gjøre skade på jordbruksvekster. Hos noen arter samles hannene på "spillplasser" som hunnene oppsøker for å pare seg. Artene av slekten *Sepsisoma* ligner maur og unngår derfor trolig å bli spist (vernelikhet).

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Schizophora (Acaplyptrata)
***** Overfamilien Tephritoidea
****** Familien **Richardiidae**
******* Underfamilien Epiplateinae
******** Slekten *Automola* Loew
******** Slekten *Epiplatea*
******** Slekten *Omomyia* Coquillett
******* Underfamilien Richardiinae
******** Slekten *Beebeomyia* Curran
******** Slekten *Coniceps* Loew
******** Slekten *Melanoloma* Loew
******** Slekten *Richardia* Robineau-Desvoidy
******** Slekten *Odontomera* Macquart
******** Slekten *Sepsisoma* Johnson
******** Slekten *Setellida*
(mange flere slekter i Richardiinae)

## Kilder
* Steyskal, G.C. 1987. Richardiidae. I: McAlpine, J.F., m.fl. (red.): *Manual of Nearctic Diptera.* 2: 833-837. Agriculture Canada, Ottawa. 

## Eksterne lenker
*
Hjalmar Torp

**Hjalmar Torp** (født 14. april 1924 i Oslo, død 10. september 2023) var en norsk professor i klassisk arkeologi. Han har virket blant annet ved Universitetet i Oslo og Det norske institutt i Roma. 

Torp har gjort et grunnleggende arbeid for norsk og nordisk kunstforsking med sin innsats for å bygge opp Det norske institutt i Roma og for å ha satt i gang flere fellesnordiske prosjekt innen arkeologi. Han er en foregangsmann i utviklingen av norsk humanistisk forskning. 

I 1999 ble han tildelt Fridtjof Nansens belønning for fremragende forskning i den historisk-filosofiske klassen for sitt  vitenskapelige arbeid innen sen-antikk, tidlig-kristen, bysantinsk og høymiddelaldersk kunst.

## Publikasjoner (ufullstendig)
* Hjalmar Torp: *L'architettura del tempietto di Cividale*. Oppmålingstegninger (rilievi) ved Ejnar Dyggve og Arne Gunnarsjaa. Bidrag (contributi) ved Mario Brozzi og Carlo Guido Mor, i: Acta ad archaeologiam et artium historiam pertientia, Roma 1977
* Hjalmar Torp: *Thessalonique paléochrétienne. Une esquisse*. In: Transactions of the Swedish Institute at Istanbul. (1993). Lennart Rydén (red.).
* Hjalmar Torp: *The Date of the Conversion of the Rotunda at Thessaloniki into a Church*. In: Øivind Andersen, Helène Whittaker von Hofsten (red.): The Norwegian Institute at Athens. The First Five Lectures, Athen, 1991. pp. 13–28. ISBN 960-85145-0-9.
* Bente Kiilerich, Hjalmar Torp: *A Christ and the Apostles Relief in Search of a Date*. I: Arte Medievale, Roma, 1990. pp. 99–115.
* Hjalmar Torp: *Apsismosaikken fra omkring 500 i Hosios David i Thessaloniki. Et eksempel på mangetydighet i tidlig kirkekunst*. I: Det Norske Videnskaps-Akademis Årbok. (1990). .
* Hjalmar Torp, Bente Kiilerich: *Hic est: Hic Stilicho. The Date and Interpretation of a Notable Diptych*. In: Jahrbuch des Deutschen Archäologischen Instituts, Berlin, 1989. pp. 319–371.
* Hjalmar Torp: *Normannerkongen Roger II av Sicilia i lys av bysantinsk og senantikk herskerideologi*. I: Det Kgl. Norske Videnskabers Selskabs Forhandlinger 1991. s. 101–120.
* Hjalmar Torp: *Cividale longobarda*. I: Enciclopedia dell'Arte Medievale, Roma. 25p.
* Hans Peter L'Orange, Hjalmar Torp, Magne Malmanger: Acta ad archaeologiam et artium historiam pertientia (bidrag i flere årganger fra vol. I (1962) og mange år fremover. 

## Referanser


## Eksterne lenker
* hf.uio.no: Hjalmar Torp fyller 90 år
Riksmålsvernet

**Riksmålsvernet** var en norsk språkorganisasjon som ble stiftet 30. oktober 1919. Det hadde til formål å forsøke å samle riksmålsfolk om en språklig samling og arbeide for språkets naturlige utvikling. Riksmålsvernet sto som utgiver av *[[Norsk Riksmålsordbok]]*, der første hefte utkom i 1930 og første bind utkom i 1937.

Riksmålsvernet ble i 1981 innlemmet i Det Norske Akademi for Språk og Litteratur.

## Utgivelser
* *Rettskrivningen: uttalelse av Riksmålsvernets og Riksmålsforbundets komiteer om tilrådingen fra den departementale rettskrivningsnevnd av 1934*, 1936, H. Aschehoug & Co (W. Nygaard)
* *Riksmålsvernets ordliste: etter rettskrivningen 1938*, 1950, H. Aschehoug & Co (W. Nygaard)
* *Norsk riksmålsordbok bind 1: A – glad*, 1983, Kunnskapsforlaget
* *Norsk riksmålsordbok bind 2: Gladelig – låvevegg*, 1983, Kunnskapsforlaget
* *Norsk riksmålsordbok bind 3: M – studerværelse*, 1983, Kunnskapsforlaget
* *Norsk riksmålsordbok bind 4: Studie – åvokster*, 1983, Kunnskapsforlaget
* *Norsk riksmålsordbok bind 5: Første tilleggsbind: A – hogstplass*, 1995, Kunnskapsforlaget
* *Norsk riksmålsordbok bind 6: Annet tilleggsbind: Hohenstaufer – å-y*, 1995, Kunnskapsforlaget

## Referanser
Tassen

**Tassen** er en tegnet hundefigur som opptrer i flere bøker, animerte TV-serier, spill og andre produkter beregnet på små barn. 

Tassen ble opprinnelig skapt av den britiske illustratøren Eric Hill (1927–) i barneboka * Where’s Spot?* i 1980. Det var en enkel bildebok med papirklaffer til å løfte opp, en såkalt pop-up-bok, som han skrev til sønnen sin på to år. Boka ble en enorm kommersiell suksess og innledet en serie med bøker om den gule valpen med flekken og dyrevennene hans. Bøkene og filmene er oversatt til en mengde språk og Tassen er i dag en internasjonalt kjent barnebokfigur med høye salgstall. Fortellingene om Tassen er svært enkle og poengterte med korte tekster og tegninger med definerte konturer og klare farger. Bøkene har blant annet vært viktige for å lære barn, og også voksne, å lese.

Navnet Tassen blir ofte brukt på hunder.

## Eksterne lenker
* De offisielle hjemmesidene for Tassen (på engelsk)
* Forfatterbiografi (på engelsk)
* Samlebok på norsk
LATAM Airlines Brasil

**LATAM Airlines Brasil**, tidligere **TAM Linhas Aéreas**, er et brasiliansk flyselskap med hovedkontor i São Paulo. Selskapet ble opprettet i 1961 under navnet Transportes Aéreos Marília (Marília lufttransport) og har flygninger både nasjonalt og internasjonalt. I 2012 ble TAM sammenslått med LAN Chile til LATAM Airlines Group.

Selskapet opererer følgende fly (2007):

*14 Airbus A319-100
*55 Airbus A320-200 
*10 Airbus A330-200
*20 Fokker 100
*3 MD-11
*3 Boeing 777

## Ulykker
* 17. juli 2007 krasjet TAM Linhas Aéreas Flight 3054 under landing i São Paulo i Brasil.

## Eksterne lenker
* 
* TAM Linhas Aéreas, alder på fly
* TAM, kommentarer fra passasjerer
Tam

**Tam** eller **TAM** kan referere til:

* TAM (stridsvogn) &ndash; en argentinskprodusert stridsvogn
* TAM Linhas Aéreas &ndash; et brasiliansk flyselskap
* Tamdyr &ndash; dyr som er temmet eller domestiserte
* Temming &ndash; prosessen med å gjøre et enkelt dyr tam (tilpasset mennesker)
* Tom toms eller *tammer* &ndash; en type trommer
Doyle Brunson

**Doyle F. Brunson** (født 10. august 1933 i Longworth i Texas i USA, død 14. mai 2023 i Las Vegas i Nevada), også kalt **«Texas Dolly»**, var en amerikansk pokerspiller.

Han spilte profesjonelt i over 40 år, og var verdensmester og forfatter av flere pokerbøker. I løpet av sin karriere vant han over  dollar på turnerninger. Han var én av fire som har vunnet WSOP Main Event to ganger på rad, og én av tre som har vunnet 10 WSOP-armbånd.

## Referanser


## Eksterne lenker
* 
* 
* 
* 
*  Poker Pages intervju
*  PokerPlayer magazine intervju
*  Hendon Mob tournament resultater
Samuel Plimsoll

**Samuel Plimsoll** (født 10. februar 1824, død 3. juni 1898) var en britisk politiker og reformator, nå best kjent som mannen bak «Plimsollmerket».

Samuel Plimsoll ble født i Bristol men flyttet tidlig til Sheffield og forlot skolen i ung alder for å arbeide på et bryggeri. I 1853 forsøkte han å etablere seg i London som kullhandler, men mislyktes og ble ruinert. I en periode måtte han bo i et losji for fattige, og erfaringen ga han sympati med samfunnets utslåtte.

På den tiden var livet til sjøs svært farlig; en av fem britiske sjømenn omkom. Dødeligheten var større blant sjømenn enn blant noen annen yrkesgruppe, tusenvis av skip forliste grunnet overlast eller dårlig vedlikehold. De forferdelige tap av sjømenn, og enkenes skjebne fikk Plimsoll til å arbeide for sikkerhet til sjøs. I 1868 ble han valgt inn i parlamentet for det liberale partiet for kretsen Derby og arbeidet utrettelig for lover som kunne sørge for sikrere skipsfart. I 1872 utga han en bok om sjømennenes forhold, den gjorde et sterkt inntrykk på opinionen.

I 1873 nedsatte parlamentet en kommisjon for å utrede saken og i 1875 ble det vedtatt en sjøsikkerhetslov. Plimsoll anså loven for utilstrekkelig, men valgte dog å støtte den. I et parlamentsmøte den 22. juli samme år erklærte imidlertid statsminister Benjamin Disraeli at loven ikke ville bli vedtatt. Plimsoll ble rasende og karakteriserte parlamentsmedlemmene som «skurker». Plimsoll fikk en advarsel, og ba om unnskyldning. Befolkningen delte imidlertid hans syn på at loven hadde blitt stoppet av skipsrederne og opinionen tvang regjeringen til å fremme et lovforslag som året etter ble tilføyd «the Merchant Shipping Act».

Loven ga myndighetene bedre muligheter for å inspisere skip, og innførte en lastelinje, som raskt ble kjent som plimsollmerket. Plimsoll ble gjenvalgt til parlamentet i 1880 men ga opp sin plass til William Vernon Harcourt, som han anså ville fortsette arbeidet for sjøsikkerhet. Plimsoll ble utnevnt som ærespresident for det britiske sjømannsforbundet. Mot slutten av sitt liv besøkte han USA for å prøve å påvirke amerikanerne til å ha en mer balansert beskrivelse av Storbritannia i landets skolebøker.

## Referanser


## Eksterne lenker
* 
* 
* «The sailor's friend» (bokanmeldelse), ''The Economist'', 6. juli 2006 (engelsk) 
* «The Plimsoll Sensation» (podcast), The British Library, Jul 7th 2006 (engelsk)
* Artikkel fra Statistisk sentralbyrå om norsk forlisstatistikk på slutten av 1800-tallet
Den norsk-tyske Willy Brandt-stiftelsen

**Den norsk-tyske Willy Brandt-stiftelsen** ble etablert av den norske og den tyske regjeringen i år 2000 på initiativ fra Thorvald Stoltenberg og den tyske politikeren Egon Bahr.

Stiftelsen er partipolitisk nøytral og har som målsetting å fremme de bilaterale forbindelsene mellom Norge og Tyskland ved å styrke gjensidig kunnskap om samfunnsliv, kultur, språk, miljøvern og næringsliv i de to landene. Stiftelsen er den eneste institusjonen som engasjerer seg for norsk-tysk samarbeid på disse områdene i begge land. 

Stiftelsen har bred politisk støtte, noe som også kommer til uttrykk ved at styret består av tyske og norske politikere fra forskjellige partier.

Stiftelsens tre hovedaktiviteter er å gi støtte til norsk-tyske prosjekter, avholde arrangementer i begge land og den årlige utdelingen av Willy Brandt-prisen.

Stiftelsen bærer navnet til forbundskansleren og fredsprisvinneren Willy Brandt som gjennom hele sitt liv arbeidet for demokrati, dialog og forståelse mellom nasjoner. Under det nasjonalsosialistiske diktaturet tilbrakte han deler av sitt eksil i Norge, og fra 1940 til 1948 var han norsk statsborger. Få personer har vært så viktige som han for å gjenopprette det gode forholdet mellom Norge og Tyskland etter 2. verdenskrig.

## Referanser


## Eksterne lenker
* 
*
European Foreign Affairs Review

***European Foreign Affairs Review*** er en statsvitenskaplig fagpublikasjon som kommer ut fire ganger i året.
Hof Idrettslag (Innlandet)

::*[[Hof Idrettslag (Vestfold)|Hof IL]] er også et idrettslag fra Vestfold.*

**Hof Idrettslag** (stiftet 15. mars 1907) er en idrettsforening i  Hof i Åsnes kommune.

Foreningen feiret hundreårsjubileum i 2007. Aktivitetene til Hof IL er hovedsakelig fotball, men Hof har også et håndballag for jenter og en skigruppe som er ansvarlig for å kjøre opp skiløypene i Hof-delen av Vestmarka. Hovedanlegget til Hof IL er Sundenga Idrettspark som ligger like ved Hof sentrum.

## Tabellen 2019

## Åsa/Hof Fotball
::*Se [[Åsa/Hof Fotball]] for større artikkel.*
**Åsa/Hof Fotball** var fotballaget til Hof IL, som var et samarbeidsprosjekt med Åsa Idrettslag.

## Referanser




## Litteratur
* 
*
Filosofiroman

**Filosofiroman** er en roman der filosofiske temaer blir samtalet om eller filosofert over av personer i romanen. En filosofiroman kan handle nesten utelukkende om filosofi eller være en bisjanger der filosofiske temaer har en sentral rolle i historien. I Norge er Jostein Gaarder en kj3n5 representant for denne tradisjonen.
Gipping

**Gipping** er en elv i Suffolk, England og hovedkilden til elven Orwell grevskapet Suffolk i East Anglia. Elven oppstår i nærheten av Mendlesham Green og flyter i sørvestlig retning mot Stowmarket. Derfra flyter den sør eller sørøst, passer gjennom Needham Market og et antall landsbyer før den når Ipswich og blir til elven Orwell. Elven har gitt navn til landsbyen Gipping. Den har gitt kraft til en rekke vannmøller, flere som fortsatt står, men ingen er operative, skjønt møllen ved Baylham har beholdt det meste av sitt maskineri og er den eneste fullstendige møllen igjen ved elven.

Det er bevis for at elven ble benyttet for navigering mellom [1200- og 1700-tallet, men med vedtak fattet av Parlamentet mellom 1790 og 1793 ble det bestemt at elven skulle utbedres mellom Ipswich og Stowmarket. Det ble oppnådd ved å bygge femten sluser, og elven ved denne strekningen ble kjent som «Ipswich og Stowmarket-kanalen». I nyere tid bruker man sjelden kanalnavnet, og omtaler i stedet hele strekningen som Gipping. Transport gjennom kanalen ble åpnet i 1793, og til tross for få rapporter om inntekter og forbruk, synes det som om foretaket var lønnsomt. På 1800-tallet, etter at jernbanen kom i virksomhet, har kanalen gradvis forfalt. Det var fortsatt en del trafikk gjennom de fire nedre slusene for gjødselfabrikkene ved Bramford. Ved 1917 var det ikke lønnsomt lengre og ble stengt i 1922.

Det har vært en viss opprustning av slusene i forbindelse med fornyelsen som har blitt utført av mange engelske kanaler på 1900-tallet. River Gipping Trust driver dette arbeidet. Det er en rekke bevaringsverdige bygninger langs elven, inkludert en del sluser og broer, flere møller og gjødselbygningen ved Bramford.

## Referanser


## Litteratur
* Boyes, John; Russell, Ronald (1977): *The Canals of Eastern England*. David and Charles. ISBN 978-0-7153-7415-3.
* Priestley, Joseph (1831): ''Historical Account of the Navigable Rivers, Canals, and Railways of Great Britain'' .
* Skempton, Alec et. al. (2002): *A Biographical Dictionary of Civil Engineers in Great Britain and Ireland: Vol 1: 1500 to 1830*. Thomas Telford. ISBN 0-7277-2939-X.
* Squires, Roger (2008): *Britain's restored canals*. Landmark Publishing. ISBN 978-1-84306-331-5.

## Eksterne lenker
* Ipswich Branch of Inland Waterways Association som har ansvaret for restaureringen av kanalen.
Kristian Blystad

**Kristian Blystad** (født 1946) er en norsk billedhugger med base i Sarpsborg. Han har utdanning fra Bergens Kunsthåndverkskole og Statens kunstakademi (1972–1976).

Blystad ble i 2007 utnevnt til kommandør av St. Olavs Orden for sin innsats som billedhogger og bidrag til norsk og internasjonal arkitektur. Han mottok Anders Jahres kulturpris i 2011.

Han debuterte på Vestlandsutstillingen i 1968. Blystad har hatt utsmykningsoppdrag blant annet ved Regjeringsbygget, Stortinget, Sjøkrigsskolen, Norsk vegmuseum og Operahuset i Oslo. I Ulvik står Kristian Blystads monument over Olav H. Hauge. Han er representert med skulpturen *Lekende hest* ved Kistefos-Museets skulpturpark. Han er også representert i Nasjonalmuseet, Astrup Fearnley Museet, Bergen Billedgalleri og var festspillutstiller i Bergen i 1994. 

Sammen med Jorunn Sannes og Kalle Grude har Kristian Blystad bidratt til Operahuset i Oslo. *«det er nettopp i eksteriøret at kunsten er så integrert at den nesten blir usynlig»*, skriver Lars Elton i en omtale i VG og fortsetter: de *«har laget detaljer i taklandskapet som er så subtile at folk under gitte lysforhold bokstavelig talt snubler over dem. Det er små forhøyninger, skråskjæringer som samler vann og ulike overflater på marmoren. Dette spiller sammen med arkitekturen og bidrar sterkt til at lyset blir en medskapende faktor i opplevelsen av operaens arkitektoniske kvaliteter».* 

I 2013 vant Blystad konkurransen om en statue av Christian Frederik foran Stortingsbygningen. Den ble avduket i forbindelse med Grunnlovsjubileet i 2014.

Skulpturen «Liggende hode i granitt» ble brukt på et frimerke i serien *Norsk kunst III* i 2009.

## Referanser
Johnny Moss

**[[Johnny Moss]]** (født 14. mai 1907, død 16. desember, 1995) var en amerikansk profesjonell pokerspiller. Han blir sett på som en legende i det amerikanske pokermiljøet og vant de to første World Series of Poker. Han var også en av de første til å bli innviet i Poker Hall of Fame.

Tidlig i sin karriere som pokerspiller spilte han mot den mye eldre Nick «the Greek» i en periode over fem måneder i en pokermaraton arrangert av Benny Binion. Moss skal etter sigende ha vunnet et sted mellom $2&nbsp;000&nbsp;000 og $4&nbsp;000&nbsp;. På slutten av denne maratonen uttalte Nick «the Greek» noe som har blitt kanskje det mest kjente pokersitatet: «Mr. Moss, I have to let you go.»

Texas Hold'em starthånden A 10, er oppkalt etter Moss.

## Referanser


## Eksterne lenker
*
Bart the General

***Bart the General*** var den femte halvtimeslange episoden av animasjonsserien *[[Simpsons]]* som ble sendt på TV i USA.

Episoden handler om Barts problemer med skolebøllen Nelson Muntz. Dette er den første episoden der bestefar Simpson opptrer. 

## Handling

Bart havner i slåsskamp med Nelson, skolens bølle, mens han beskytter muffinsene som Lisa har bakt til frøken Hoover. Nelson banker opp Bart etter skolen, og advarer ham om at han må forvente seg samme behandling dagen etter. Hjemme får Bart et råd fra sin far om at han skal forsøke å prate fornuft med Nelson. Bart konfronterer Nelson for å følge farens råd, men får bank igjen. Denne gangen søker han hjelp hos det tøffeste medlemmet av familien Simpson, bestefar Simpson.

Bestefar introduserer Bart til Herman, en gal veteran som driver en butikk som selger varer fra militærets overskuddslager. Herman erklærer krig mot Nelson, og instruerer Bart til å gå til frontalangrep på ham. Bart samler andre barn på skolen som har blitt bøllet av Nelson, og verver dem til troppen sin. Gjengen trenger Nelson og gjengen hans opp i et hjørne, og bombarderer dem med vannballonger. 

Forskremte må bøllene gi seg. Nelson blir tatt til fange, men han truer med å ta livet av Bart så snart han blir sluppet fri. Etterpå lager Herman en fredsavtale som Bart og Nelson blir enige om å skrive under på. Marge kommer inn med muffins, og freden bevares.

## Eksterne lenker
* Om episoden på «The Simpsons Archive»
Elefant (panserjager)

**Panzerjäger Tiger (P) Elefant** var en tysk kanonpanserjager fra andre verdenskrig.

Kun 91 stykker ble bygget i 1943. Den ble opprinnelig kalt *Ferdinand*, etter designeren Ferdinand Porsche. Modellen var en ombygning av en prototyp stridsvognskonstruksjon *Porsche Tiger*.

Kun to eksemplarer er kjent for å ha overlevd krigen. Den ene står på Kubinka Tank Museum i utkanten av Moskva i Russland, og den andre står på United States Army Ordnance Museum's collection nær Aberdeen Maryland i USA.

«Ferdinand» hadde en 88 mm Panzerjägerkanone 43/2 anti-tank kanon for å ødelegge fiendlige stridsvogner. Vognen hadde 150 km rekkevidde.

Den hadde en topphastighet på 30 km/t på veien og 10 km/t i terreng. De to Porsche luftkjølte motorene i den opprinnelige prototypen ble erstattet med to 300 PS (296 hp; 221 kW) Maybach HL 120 TRM motorer. Motorene drev en enkel Siemens-Schuckert 500 VA generator, som drev to Siemens 230 kW (312.7 PS) elektriske motorer.

Stridsvognen hadde et frontpanser på 20 cm foran som kunne blokkere skudd fra mange andre stridsvogner.

Kjøretøyet ble brukt av Wehrmacht Panzerjäger under 2. verdenskrig.

## Litteratur
* Alexander Lüdeke: *Våpnene som avgjorde andre verdenskrig*, Første utgave, ISBN 978-82-7822-707-7

## Eksterne lenker
*
Amarillo Slim

**Thomas Austin «Amarillo Slim» Preston jr.** (født 31. desember 1928 i Arkansas USA, død 29. april 2012, USA) var en profesjonell gambler, kjent for sitt pokerspill og sine mange veddemål. Han vant World Series of Poker i 1972.

## Profesjonell pokerspiller
Før han ble kjent og begynte å spille i pokerturneringer, reiste Preston USA rundt for å spille poker sammen med Doyle Brunson og Sailor Roberts.

Preston vant World Series of Poker i 1972. Etter seieren var han gjest i flere TV-programmer, og hadde også en liten rolle i filmen California Split, noe som gjorde ham noe kjent også utenfor pokermiljøet. Han har vært gjest på *[[The Tonight Show]]* 11 ganger, *[[Good Morning America]]*, *[[60 Minutes]]*, *I've Got a Secret*, *The Tomorrow Show*, *Panorama*, *Georgia Today* og *A. M. Los Angeles*.

Per 2006 hadde Preston 4 WSOP-armbånd, og vunnet over $ 500&nbsp;000 i turneringer. Han ble tatt inn i Poker Hall of Fame i 1992.

## Referanser


## Eksterne lenker
* 
* 
*
Åsa/Hof Fotball

**Åsa/Hof** er et fotballag som holder til i Hof i Åsnes.

Åsa/Hof er en sammenslåing av fotballgruppene til Hof Idrettslag og Åsa Idrettslag. Begge klubbene hadde tidligere selvstendige lag, men på grunn av mannskapsmangel, spesielt i Åsa, ble fotballagene slått sammen, og ble da det eneste fotballaget i Hof. Laget er ett av tre lag i Åsnes kommune, de andre to er Flisa og Kjellmyra.
A-kampene spilles på Sundenga, mens B-kamper spilles i Åsa. 

## Senere år
Etter to år i femte divisjon rykket Åsa/Hof i sesongen 2006 opp til fjerde.

Sesongen 2007 endte Åsa/Hof på 5.-plass i 4.div.  

Sesongen 2008 endte Åsa/Hof på 8.-plass i 4.div.

Sesongen 2009 endte Åsa/Hof på 10.-plass i 4. div.

Sesongen 2010 endte Åsa/Hof på 11.-plass i 4. div. og rykket ned til 5. div
Anne-Karin Furunes

**Anne-Karin Furunes** (født 1961) er en norsk billedkunstner og professor i billedkunst ved NTNU, bosatt i Stjørdal.
Hun har utdanning fra Kunstakademiet i Oslo og arkitektstudiet ved NTNU, og har tilleggsutdanninger i krysningsfeltet mellom arkitektur og bildekunst. Ved siden av sitt virke som utøvende kunstner er hun professor ved Kunstakademiet i Trondheim.

## Verk (utvalg)
Furunes har utsmykket Nye Nationaltheateret stasjon med to 250 meter lange bildefriser i perforerte stålplater. Jernbaneverket mottok i 2001 den internasjonale prisen *Brunel Award* for kunsten på Nationaltheateret stasjon. En tilsvarende utsmykning på 27 × 5 m ble avduket i Henrik Wergelands Hus på Eidsvoll i 2005. Lignende arbeider finnes også på Norsk Hydros oljeplattform Grane, Telenors nybygg i Bergen, Deutsche Bank i Sydney og St. Olavs hospital.

Hun er representert med bysten *Christen Sveaas* ved Kistefos-Museets skulpturpark.

Hun er innkjøpt av Museet for samtidskunst, Norsk kulturråd, Kiasma i Helsingfors og Storebrands kunstsamling. Deltatt på Høstutstillingen flere år. 

## Kulturpriser
Furunes mottok Nord-Trøndelag fylkes kulturpris 2005. 

Hun ble tildelt Trondheim kommunes kulturpris innenfor det profesjonelle kunst- og kulturområdet for 2021.

## Bildegalleri

Fil:Umedalen Anne-Karin Furunes.jpg|Billedskulptur av Anne-Karin Furnes i Umedalen skulpturpark i Sverige.


## Referanser


## Litteratur
* Mika Hannula. *Anne-Karin Furunes : please please come closer*. Galleri K, 2000. ISBN 82-7551-015-5
* Flere utstillingskataloger og artikler, jf. Kunstbib

## Eksterne lenker
* 
* 
*  Anne-Karin Furunes i Storebrand kunstsamling
Puggy Pearson

**Walter Clyde «Puggy» Pearson** (født 29. januar 1929 i Tennessee, USA, død 12. april 2006) var en profesjonell amerikansk pokerspiller. Han vant 1973 World Series of Poker.  

Før 1949 var alle pokerspill såkalt «cash games», en spiller kunne ta sin gevinst og forlate bordet når som helst. Pearson kom opp med ideen til en freezeout turnering og delte dette med en annen gambler, Nick Dandolos. Dandalos presenterte senere ideen til Benny Binion, som igjen senere etablerte World Series of Poker.

Pearson ble oppført i Poker Hall of Fame i 1987.

## Referanser
Strømsåstunnelen

**Strømsåstunnelen** er en  meter lang tunnel som forbinder Mjøndalen med Drammen sentrum. Hele tunnelen ligger i Drammen kommune. Den er en del av europavei 134, og er toveiskjørt. Sprengingen av Strømsåstunnelen startet våren 1996, og tunnelen ble åpnet for ordinær trafikk den 16. oktober 2001.

Tunnelen har siden åpningen blant annet hatt problemer med kondensdannelse, derfor er den skiltet med et varsel om duggproblemer.

## Se også
*Veitunneler i Norge

## Referanser
Sailor Roberts

**Brian «Sailor» Roberts** (født 7. mars 1931, død 23. juni 1995) var en amerikansk profesjonell pokerspiller. Før han begynte å spille pokerturneringer profesjonelt var Roberts en såkalt rounder som reiste rundt og livnærte seg av pokerspilling med andre spillere som Doyle Brunson og Amarillo Slim. Han var også en meget god bridge-spiller.

Roberts vant hovedturneringen i 1975 World Series of Poker og innkasserte samtidig $&nbsp;210&nbsp;000.

## Referanser
Discomiks

En **discomiks** er innspilling av en sang på en måte som er beregnet på å oppildne lyttere og dansere ved å ta i bruk itererte gjentakelser av sangens vers, overganger og refrenger med breaks og orkestrelle opptrappinger.

En typisk *discomiks* pleide å starte med å introdusere melodien gjennom en orkestrell opptrapping for på den måten å lokke lytterne ut på dansegulvet, deretter fulgte breaket som innledning til versene, overgangene og refrengene. Så, med fullt akkompagnement fra orkester (og dermed også topp oppmerksomhet og tenning hos lytterne) ville sangen igjen breake, noe som ville gi et slags pusterom og spent forventning om hva som snart skulle komme. Nok en orkestrell opptrapping ville så følge som hadde som funksjon å øke den psykologiske spenningen gjennom sangens avslutning og fram til slutten.

**Discomiksing** av sanger som metode ble benyttet av musikkbransjens dyktigste innspillingsteknikere og miksere for å oppnå at publikum på dansegulvet kom i en slags *naturlig ekstase*.
Tephritoidea

* Lansettfluer
* Flekkfluer
* Ulidiidae
* tiriltungefluer Platystomatidae
* Båndfluer
* Pyrgotidae
* Tachiniscidae
* Richardiidae
* prikkfluer Pallopteridae
* Ostefluer

**Tephritoidea** er en ganske artsrik overfamilie av fluer. Man regner gjerne ti forskjellige familier til denne gruppen. Lansettfluer, flekkfluer, tiriltungefluer Platystomatidae, båndfluer, ostefluer, Ulidiidae og prikkfluer Pallopteridae finnes i Norge, mens Pyrgotidae, Richardiidae og den lille familien Tachiniscidae bare finnes i varmere strøk. Mange av fluene i denne gruppen har mer eller mindre fargemønstrede vinger, som gjerne brukes som signalflagg under fluenes paringsatferd. Noen arter har sterkt utvidet hode. De fleste fluene i denne   gruppen har larver som utvikler seg i levende eller døde planter, men familiene Pyrgotidae og Tachiniscidae er parasitter på andre insekter og larvene til ostefluene lever gjerne på dødt, animalsk materiale.

## Systematisk inndeling

* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora (Acalyptrata) 
***** Overfamilien **Tephritoidea** 
****** Familien Ctenostylidae - ikke i Norge
****** Familien lansettfluer (Lonchaeidae). Omtrent 20 arter i Norge. 
****** Familien flekkfluer (Otitidae). Fire-fem arter i Norge. 
****** Familien flekkfluer (Ulidiidae). Fem arter i Norge. 
****** Familien tiriltungefluer (Platystomatidae). Bare to arter i Norge. 
****** Familien båndfluer (Tephritidae/Trypetidae). Omtrent 50 arter i Norge.
****** Familien Pyrgotidae. Ikke i Norge. 
****** Familien Tachiniscidae. Ikke i Norge.
****** Familien Richardiidae. Ikke i Norge, de fleste artene i Sør-Amerika.
****** Familien prikkfluer Pallopteridae. Omtrent 11 arter i Norge. 
****** Familien ostefluer (Piophilidae). Omtrent ti arter i Norge.

## Eksterne lenker
*
Orkestrell opptrapping

**Orkestrell opptrapping** er en term som benyttes i disco-musikk til å beskrive den systematiske overlappingen av forhåndsinnspilte elementer av symfoniorkesteret under et intermezzo i en sang.

Når sangen får sitt break blir melodien gjenintrodusert over trommer, timpani og perkusjon ved å fokusere på de forskjellige rytmeinstrumentene, ett etter ett, slik som bass, gitar, rytmegitar, piano, harpe, deretter treblåserne, messingblåserne, så strykerne, inntil alle var samlet i et harmonisk hele.

Som et karakteristisk kjennemerke på *[[discomiks]]en* ble den *orkestrelle opptrappingen* implementert etter et break for å fremheve komposisjonens melodiske struktur og derigjennom drive dansepublikumet ut i en naturlig ekstase.
9. etappe i Tour de France 2006

## [[Bordeaux]] – [[Dax]]
***Etappe:** 9.
***Dato:** 9. juli 
***Lengde:**  169,5 km
***Norske resultater:**
:10. Thor Hushovd

## Sprint og klatrepasseringer
### 1. sprint ([[Le Barp]])
Etter 25,5 km

### 2. sprint ([[Parentis-en-Born]])
Etter 72 km

### 3. sprint ([[Bearbeiten von Saint-Girons]])
Etter 128 km

## Resultater

## Eksterne lenker
* Etappebeskrivelse og recap på cyclingnews.com
Eurychoromyiidae

**Eurychoromyiidae** er en liten familie av fluer som bare omfatter én art. Denne er bare kjent fra fire hunn-eksemplarer som ble innsamlet i Bolivia i 1903, og denne familien har derfor blitt kalt "verdens sjeldneste fluer".

## Utseende
En tettbygd, mørke, lite hårete flue. Bare hunnen er kjent. **Hodet** er svært bredt, utvidet til sidene, med små, runde fasettøyne. Pannen er svært bred, med en stor, langsmal, trekantet plate i midten og brede, blanke, grunne groper på sidene.  Ocellartrekanten (området der punktøynene sitter) er ganske liten. Det er ingen kraftige børster på hodet. Antennene er ganske små, tre-leddete, det tredje leddet er rundt og bærer er lang antennebørste (*arista*). Kinnene (området under fasettøynene) er høye med kraftige tverrstriper. **Brystet** (thorax) har korte hår, men mangler lange børster. **Vingene** er ganske store, brunlige, men uten tydelige fargeflekker. **Beina** er kraftige, leggene (*tibiae*) er krumme og noe utvidet, særlig på det bakerste beinparet. **Bakkroppen** er kølleformet med en smal "vepsetalje" innerst.

## Levevis
Ingenting er kjent om disse fluenes levevis.

## Systematisk inndeling
 
* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora (Acalyptrata)
***** Overfamilien Lauxanioidea
****** Familien **Eurychoromyiidae**
******* *Eurychoromyia mallea* Hendel, 1910

## Kilder
The Diptera Site. USDA nettside. https://web.archive.org/web/20040405094044/http://www.sel.barc.usda.gov/diptera/minorfam/eurychor.htm

## Eksterne lenker
*
Così fan tutte

**Così fan tutte, ossia La scuola degli amanti** er en opera buffa (KV 588) av Wolfgang Amadeus Mozart. Tittelen betyr «Slik gjør alle kvinner, eller Skolen for elskende» (*tutte* er hunkjønnsformen av *alle*). Operaen er i to akter og librettoen er skrevet av Lorenzo da Ponte. Den ble uroppført 26. januar 1790 i Wien Burgtheater.

To venner kler seg ut som «albanere» og kurtiserer hverandres forloveder for å teste troskapen deres. Til slutt avslører vennene sin identitet, alt blir tilgitt, og de fire synger om det prisverdige i å kunne akseptere både medgang og motgang i livet.  

## Roller
*Fiordiligi (Sopran) 
*Dorabella (Mezzosopran) 
*Guglielmo (Baryton) 
*Ferrando (Tenor) 
*Despina (Sopran) 
*Don Alfonso (Bassbaryton) 
*Kor

## Eksterne lenker
* Libretto på italiensk
Phileas Fogg

**Phileas Fogg** er en fiktiv eksentrisk engelskmann, hovedpersonen i romanen *[[Jorden rundt på 80 dager]]* (orig. *Le tour du monde en quatre-vingts jours*) av Jules Verne i 1872. 

Et veddemål får Fogg ut på en reise jorden rundt i løpet av 80 dager. Den fiktive reisen hans inspirerte flere til å prøve det samme i virkeligheten, blant andre journalisten Nellie Bly, som med støtte fra Joseph Pulitzer slo Foggs rekord og utga *Around the World in Seventy-Two Days* i 1890. Michael Palin presenterte turen i en fjernssynsserie i 1989.

Det som satte Jules Verne på tanken, kan ha vært den styrtrike amerikaneren George Francis Train (1829-1904), som i 1870 klarte å reise jorden rundt på 80 dager. Da denne bragden ikke fikk ham valgt til president i USA, håpet han i stedet å bli USAs diktator. I stedet for å ta andre i hånden, gikk han inn for å spare tid ved å ta seg selv i hånden; slik håpet han å kunne unnagjøre enda en reise rundt jorden, denne gang på 67 dager.

Phileas Fogg ble spilt av David Niven i filmatiseringen fra 1956, av Pierce Brosnan i versjonen fra 1989, og av Steve Coogan i Disney-filmatiseringen fra 2004.

## Referanser
Dakota Fanning

**Hannah Dakota Fanning** (født 1994) er en skuespillerinne fra Los Angeles i USA. Hun har spilt barneroller i filmer som *[[Klodenes kamp]]*, *[[Katten (film)|Katten]]*, *[[Uptown Girls]]*, *[[Man on Fire]]*, *[[Hide and Seek]]* og Charlottes tryllevev, hvor hun blant annet spiller mot Julia Roberts. Hun spilte også vampyren Jane i oppfølgeren til filmen *Twilight*, *New Moon*. Dakota Fanning har en lillesøster som heter Elle, som også har spilt i flere filmer.

## Filmografi

### Fjernsyn
Brimstone 2016

## Priser

**[[Nickelodeon Kids' Choice Awards]]** (Blimp Award)
* 2007 Favorite Movie Actress, *[[Charlottes tryllevev (2006)|Charlottes tryllevev]]* (2006)

**[[Broadcast Film Critics Association Awards]]** (Critics' Choice Award)
* 2006 Best Young Actress, *[[War of the Worlds (2005 film)|War of the Worlds]]* (2005)
* 2002 Best Young Actor/Actress, *[[I am Sam]]* (2001)

**[[Saturn Award|Academy of Science Fiction, Fantasy & Horror Films, USA]]** (Saturn Award)
* 2006 Best Performance by a Younger Actor, *[[War of the Worlds (2005 film)|War of the Worlds]]* (2005)

**[[Las Vegas Film Critics Society|Las Vegas Film Critics Society Awards]]** (Sierra Awards)
* 2005 Youth in Film, *[[War of the Worlds (2005 film)|War of the Worlds]]* (2005)
* 2002 Youth in Film, *[[I Am Sam]]* (2001)

**[[Locarno International Film Festival]]** (Bronze Leopard)
* 2005 Best Actress (shared with other cast members), *[[Nine Lives (2005 film)|Nine Lives]]* (2005)

**[[Relly Awards]]**
* 2005 Best Junior Achiever

**[[MTV Movie Awards]]** (MTV Movie Award)
* 2005 Best Frightened Performance, *[[Hide and Seek (2005 film)|Hide and Seek]]* (2005)

**[[Satellite Awards]]** (Special Achievement Award)
* 2002 Outstanding New Talent, *[[I Am Sam]]* (2001)

**[[Young Artist Award]]s** (Young Artist Award)
* 2006 Best Performance in a Feature Film (Comedy or Drama) – Leading Young Actress, *[[Dreamer (2005 film)|Dreamer: Inspired by a True Story]]* (2005)
* 2002 Best Performance in a Feature Film – Young Actress Age Ten or Under, *[[I Am Sam]]* (2001)

## Referanser


## Eksterne lenker
* 
* 
*
Bobby Baldwin

**Bobby «''The Owl''» Baldwin** (født ca. 1950) er en profesjonell pokerspiller og leder av et kasino. Da han vant 1978 World Series of Poker var han den yngste vinneren noensinne til å vinne WSOP. Senere ble rekorden hans slått. I 2003 ble han innlemmet i Poker Hall of Fame.

Han er nå administrerende direktør (CEO) for MGM Mirage sin underavdeling Mirage Resorts.

## Referanser


## Eksterne lenker
*
10. etappe i Tour de France 2006

## [[Bordeaux]] – [[Dax]]
***Etappe:** 10.
***Dato:** 12. juli 
***Lengde:**  190,5 km
***Norske resultater:**
:158. Thor Hushovd

## Info
Dette var den første etappen i Pyreneene, hvor de virkelig store klatreetappene begynner og de som jakter på den grønne trøya blir hengende etter. Det dannet seg et brudd med 15 mann før den første stigningen, hvor blant annet Thor Hushovd satt, men da klatringen startet falt sprinteren Hushovd bakover i rekkene. Klatrespesialistene og allrounderne overtok touren i denne etappen, som inneholdt den første HC-klatringen (høyeste kategori). På denne etappen skuffet også blant andre Iban Mayo, som var regnet som mulig sammenlagtvinner etter dopingskandalen, med en 153.-plass. Juan Miguel Mercado vant til slutt etappen like foran Cyril Dessel. Dessel overtok sammenlagtledelsen og vil kjøre med den gule ledertrøyen på 11. etappe, men eksperter forventer at han mister den etter morgendagens etappe. Hushovd slet opp bakkene og havnet til slutt på 158.-plass, som den 11. siste mann som fullførte etappen.

## Sprint og klatrepasseringer
### 1. sprint ([[Larceveau]])
Etter 37,5 km

### 2. sprint ([[Laguinge]])
Etter 74,5 km

### 1. klatring (Col d'Osquich)
Etter 50 km, kategori 3

### 2. klatring (Col de Soudet)
Etter 101,5 km, kategori HC

### 3. klatring (Col de Marie-Blanque)
Etter 148 km, kategori 1

## Resultater

## Eksterne lenker
* Etappebeskrivelse og recap på cyclingnews.com
Fergusoninidae

* *Fergusonina*
* en ubeskrevet slekt
 
**Fergusoninidae** er en liten familie av fluer som nesten bare finnes i Australia. Én art er beskrevet fra India og ubeskrevne arter skal være funnet i Ny-Guinea og på Filippinene. De er små, gule og svarte fluer, og ligner minérfluer. I alt er det beskrevet 28 arter, alle i slekten *Fergusoninina*, men en annen, ubeskrevet slekt skal være kjent.

## Samliv med rundormer
Fergusoninidene har en meget spesiell økologi. De danner galler på trær i myrtefamilien, særlig slekten *[[Melaleuca]]*. Disse fluene lever i et samliv (symbiose, mutualisme) med rundormer av slekten *Fergusobia*. Det er rundormene som får planten til å produsere gallen, mens fluelarven bidrar til å vedlikeholde den. Når en ny generasjon fluer klekkes, bærer hunnene rundormene med seg og «planter» dem på vertsplanten når de legger egg. Både fluen og rundormen drar nytte av samarbeidet. En art av *[[Melaleuca]]* sprer seg kraftig i USA og skaper store problemer der. Det har blitt foreslått å innføre arten *Fergusonina turneri* sammen med sin samlevende rundorm *Fergusobia quinquenervae*, for å kontrollere spredningen av planten.

## Systematisk inndeling
 
* Ordenen tovinger, Diptera
** Fluer, Brachycera
*** Underordenen høyere fluer, Cyclorrhapha
**** Gruppen Schizophora (Acalyptrata)
***** Overfamilien Opomyzoidea
****** Familien **Fergusoninidae**
******* Slekten *[[Fergusonina]]* Malloch, 1924
******** *[[Fergusonina syzygii]]* Harris, 1982  – India
******** *[[Fergusonina turneri]]* Taylor, 2004  – Australia, foreslått innført til USA
******** 26 andre arter av *Fergusonina*    – Australia

## Eksterne lenker
*
Maursundtunnelen

**Maursundtunnelen** er en undersjøisk veitunnel som går under Maursundet mellom fastlandet og øya Kågen i Troms. Tunnelen går mellom Hamneidet på fastlandet og Kågelva på Kågen, og er en del av fylkesvei 866. Tunnelen erstattet fergestrekninga mellom Hamneidet og Flåten. Maursundtunnelen er 2122 meter lang, og dypeste punkt er 92,5 meter under havet. Største stigning i tunnelen er 10 %. Tunnelen ble åpnet 6. juli 1991. Sammen med Skattørsundet bru danner Maursundtunnelen fastlandsforbindelsen til Skjervøy. Tunnelen har i gjennomsnitt en trafikk på 600 kjøretøy i døgnet (tall for 2002). I 2021-2022 ble tunnelen renovert. Innvendig høyde og bredde ble økt, bedre tetting mot vann og nytt lys- og sikkerhetsutstyr installert.

## Se også
* Kågentunnelen
* Veitunneler i Norge
* Undersjøiske veitunneler i Norge

## Referanser


## Eksterne lenker
* Bilde av sør-innslaget.
Hovdebygda Idrettslag

**Hovdebygda Idrottslag** (stiftet i 1915) er et idrettslag fra Ørsta i Møre og Romsdal.

## Herrefotball
A-laget i fotball spiller (2025) i 4. divisjon fotball for herrer i Sunnmøre Fotballkrets.

### Tabell

## Kjente utøvere
*Erlend Slokvik, langrennsløper med gode internasjonale plasseringer i orientering.

## Eksterne lenker
*
Tønsberg–Eidsfossbanen

**Tønsberg-Eidsfossbanen** var en sidelinje til Vestfoldbanen som gikk fra Tønsberg til Eidsfoss.  Banen åpnet i oktober 1901 og var i drift fram til 1938.  Mellom Hillestad og Hof fulgte Holmestrand-Vittingfossbanen samme trasé.

Jernbanen til Eidsfoss var viktig for Eidsfos Jernverk som produserte støpejernsovner.  Opprettelsen var også et svar på de sterke reaksjonene som kom fra de indre delene av fylket da Vestfoldbanen ble lagt langs kysten.  

## Trivia
;«Eidsfosbanevise»
Verken komponist eller tekstforfatter er angitt.

* Innsunget på  plate (akustisk innspillning) 1909, av: Johannes Dehn. Platemerke: "Gramophone Concert Record" Cat nr: 72727.  (Dette er ikke den samme visen som stod på forsiden av Tønsberg Blad 1 Nov 1901). Forfatter ukjent.

## Litteratur
* 
* 
* 
*  

## Eksterne lenker
* Tønsberg–Eidsfossbanen (T.E.B.) og Holmestrand–Hvittingfossbanen (H.V.B.) på jernbane.net (noen bilder fra jernbanelinjene i nyere tid etter nedleggelse av drift.)
* Skinnelangs: Tønsberg–Eidsfossbanen
Sjællandsk

**Sjællandsk** er en dialekt av det danske språket.

Sjællandsk blir talt på Sjælland og øyene omkring, og blir regnet som en av de øydanske dialektene (ødansk).
The Soul Sessions

***The Soul Sessions*** er debutalbumet til Joss Stone og ble utgitt i 2003. Alle sangene på albumet er coversanger, gjerne også sanger som egentlig ikke hører til soulsjangeren. Disse sangene er «soulifisert» slik at de passer inn.

## Sporliste
#«The Chokin' Kind» (Harlan Howard) – 3:36
#«Super Duper Love (Are You Diggin on Me?) Pt. 1» (Willie Garner) – 4:20
#«Fell in Love with a Boy» (Jack White) – 3:38
#«Victim of a Foolish Heart» (Charles Buckins, George Jackson) – 5:31
#«Dirty Man» (Bobby Miller) – 2:59
#«Some Kind of Wonderful» (John Ellison) – 3:56
#«I've Fallen in Love with You» (Carla Thomas) – 4:29
#«I Had a Dream» (Jon B. Sebastian) – 3:01
#«All the King's Horses» (Aretha Franklin) – 3:03
#«For the Love of You, Pt. 1 & 2» (Ernie Isley], Marvin Isley, [O'Kelly Isley, Jr., Ronald Isley, Rudolph Isley, Chris Jasper) – 7:33

## Eksterne lenker
*
Vilhelm av Oranien

**Vilhelm av Oranien** kan vise til flere personer:

* Vilhelm I av Oranien – lederen av det nederlandske opprøret mot Spania som utløste uavhengighetskrigen (åttiårskrigen) og resulterte i den formelle selvstendigheten for De forente Nederlandene i 1648.
* Vilhelm III av England – stattholder i Nederland fra 28. juni 1672, konge av England, Skottland og Irland fra 1689 til 1694.
Solkleiv

**Solkleiv** er et sted i Strengereid i Arendal kommune. Solkleiv er et vel utbygd villastrøk, beliggende i en solrik åsside, derav navnet.